CELEX: 21995D1216(01)
Language: el
Date: 1995-11-28 00:00:00
Title: Απόφαση αριθ. 2/95 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, της 28ης Νοεμβρίου 1995, όσον αφορά τις εξαγωγές ορισμένων προϊόντων χάλυβα ΕΚΑΧ από τη Ρουμανία στην Κοινότητα

Avis juridique important

|

21995D1216(01)

Απόφαση αριθ. 2/95 του συμβουλίου σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, της 28ης Νοεμβρίου 1995, όσον αφορά τις εξαγωγές ορισμένων προϊόντων χάλυβα ΕΚΑΧ από τη Ρουμανία στην Κοινότητα  

Επίσημη Εφημερίδα αριθ. L 304 της 16/12/1995 σ. 0040 - 0046

ΑΠΟΦΑΣΗ αριθ. 2/95 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου της 28ης Νοεμβρίου 1995 όσον αφορά τις εξαγωγές ορισμένων προϊόντων χάλυβα ΕΚΑΧ από τη Ρουμανία στην Κοινότητα (95/534/ΕΚΑΧ) ΤΟ ΣΥΜΒΟΥΛΙΟ ΣΥΝΔΕΣΗΣ,Εκτιμώντας:ότι η ομάδα επαφών που αναφέρεται στο άρθρο 11 του πρωτοκόλλου 2 της ενδιάμεσης συμφωνίας σχετικά με το εμπόριο και τα εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα («η Κοινότητα»), αφενός, και της Ρουμανίας, αφετέρου (1) (στο εξής καλούμενη «ενδιάμεση συμφωνία»), η οποία τέθηκε σε ισχύ την 1η Μαΐου 1993, συνήλθε στις 18-19 Οκτωβρίου 1995 για να συζητήσει τις τάσεις των εισαγωγών προϊόντων ΕΚΑΧ από τη Ρουμανία στην Κοινότητα και αναγνώρισε την ανάγκη να βρεθούν οι κατάλληλες λύσεις στο πλαίσιο του άρθρου 28 παράγραφος 1 της ενδιάμεσης συμφωνίας, για να εξασφαλισθεί ότι δεν θα απειληθεί η επίτευξη των στόχων της ενδιάμεσης συμφωνίας 7ότι, λόγω των πιθανών δυσχερειών που μπορούν να προκύψουν από αυτές τις εισαγωγές, η ομάδα επαφών αποφάσισε να αναφέρει το θέμα στη μεικτή επιτροπή που αναφέρεται στο άρθρο 39 της ενδιάμεσης συμφωνίας 7ότι, μετά την έναρξη ισχύος της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, αυτή η συμφωνία αντικατέστησε την ενδιάμεση συμφωνία 7 ότι το συμβούλιο σύνδεσης που συστάθηκε με την ευρωπαϊκή συμφωνία ανέλαβε τα καθήκοντά του λήψης αποφάσεων και για το λόγο αυτό του έχει υποβληθεί αυτό το μέτρο 7ότι τα μέρη επιθυμούν να προωθήσουν την ορθή και ισόρροπη ανάπτυξη του εμπορίου χάλυβα μεταξύ της Κοινότητας και της Ρουμανίας 7ότι το συμβούλιο σύνδεσης, αφού έλαβε όλες τις σχετικές πληροφορίες, αποφάσισε ότι η αποδεκτή λύση για τα δύο μέρη είναι ένα σύστημα διπλού ελέγχου, χωρίς ποσοτικά όρια, για τις εισαγωγές στην Κοινότητα ορισμένων προϊόντων χάλυβα και καλύπτονται από τη συνθήκη ΕΚΑΧ για μια αρχική περίοδο από την 1η Μαρτίου μέχρι τις 31 Δεκεμβρίου 1995,ΑΠΟΦΑΣΙΖΕΙ:Άρθρο 1 1. Η Κοινότητα θα εξακολουθήσει να εφαρμόζει το σύστημα της εκ των προτέρων κοινοτικής επιτήρησης των εισαγωγών ορισμένων προϊόντων ΕΚΑΧ κατά το 1995, που καθιερώθηκε με τη σύσταση της Επιτροπής αριθ. 3118/94 ΕΚΑΧ (2) όσον αφορά την εισαγωγή στην Κοινότητα των προϊόντων που απαριθμούνται στο παράρτημα Ι, καταγωγής Ρουμανίας.2. Για την περίοδο από 1ης Μαρτίου έως 31ης Δεκεμβρίου 1995, οι εισαγωγές στην Κοινότητα των προϊόντων σιδήρου και χάλυβα που καλύπτονται από τη συνθήκη ΕΚΑΧ και που απαριθμούνται στο παράρτημα Ι, καταγωγής Ρουμανίας, υπόκεινται, επιπλέον, στην έκδοση άδειας εξαγωγής από τις αρμόδιες ρουμανικές αρχές.3. Η άδεια εξαγωγής πρέπει να είναι σύμφωνη με το πρότυπο που περιλαμβάνεται στο παράρτημα ΙΙ. Θα ισχύει για όλες τις εξαγωγές στο τελωνειακό έδαφος της Κοινότητας.4. Η Ρουμανία κοινοποιεί στην Επιτροπή των Ευρωπαϊκών Κοινοτήτων τα ονόματα και τις διευθύνσεις των κατάλληλων ρουμανικών κρατικών αρχών, οι οποίες έχουν την έγκριση να εκδίδουν και να επαληθεύουν τις άδειες εξαγωγής, μαζί με τα δείγματα των σφραγίδων και υπογραφών που χρησιμοποιούν. Η Ρουμανία κοινοποιεί επίσης στην Επιτροπή οποιαδήποτε μεταβολή αυτών των στοιχείων.Άρθρο 2 1. Η Ρουμανία αναλαμβάνει την υποχρέωση να υποβάλει στην Κοινότητα ακριβείς στατιστικές πληροφορίες για τις άδειες εξαγωγής που εκδίδουν οι ρουμανικές αρχές δυνάμει του άρθρου 1. Αυτές οι πληροφορίες διαβιβάζονται στην Κοινότητα μέχρι το τέλος της περιόδου που ακολουθεί τον μήνα στον οποίο αναφέρονται τα στατιστικά στοιχεία.2. Η Κοινότητα αναλαμβάνει την υποχρέωση να υποβάλει στις ρουμανικές αρχές τις ακριβείς στατιστικές πληροφορίες για τις άδειες εισαγωγείς που εκδίδουν τα κράτη μέλη, όσον αφορά τα προϊόντα που απαριθμούνται στο παράρτημα Ι. Αυτές οι πληροφορίες διαβιβάζονται στις ρουμανικές αρχές μέχρι το τέλος της περιόδου που ακολουθεί τον μήνα στον οποίο αναφέρονται τα στατιστικά στοιχεία.Άρθρο 3 Εάν χρειασθεί, κατόπιν αιτήσεως οποιουδήποτε μέρους, λαμβάνουν χώρα διαβουλεύσεις σχετικά με όλα τα προβλήματα που μπορούν να προκύψουν από την εφαρμογή της παρούσας απόφασης. Αυτές οι διαβουλεύσεις λαμβάνουν χώρα αμέσως. Όλες οι διαβουλεύσεις που λαμβάνουν χώρα στο πλαίσιο αυτού του άρθρου διεξάγονται και από τα δύο μέρη με πνεύμα συνεργασίας και με την επιθυμία να βρεθούν λύσεις στις διαφορές μεταξύ τους.Άρθρο 4 Όλες οι κοινοποιήσεις πρέπει να αποστέλλονται:- σε ό,τι αφορά την Κοινότητα, στην Επιτροπή των Ευρωπαϊκών Κοινοτήτων (ΓΔ Ι/Δ/2 και ΓΔ ΙΙΙ/Γ/2),- σε ό,τι αφορά τη Ρουμανία, στη ρουμανική αποστολή στις Ευρωπαϊκές Κοινότητες και στο Υπουργείο Εμπορίου της Ρουμανίας.Άρθρο 5 Η παρούσα απόφαση είναι δεσμευτική για την Κοινότητα και τη Ρουμανία, οι οποίες πρέπει να λάβουν τα αναγκαία μέτρα για την εφαρμογή τους.Άρθρο 6 Η παρούσα απόφαση αρχίζει να ισχύει την ημερομηνία της υπογραφής της.Εφαρμόζεται με ισχύ από 1ης Μαρτίου 1995.Βρυξέλλες, 28 Νοεμβρίου 1995.Για το συμβούλιο σύνδεσηςΟ ΠρόεδροςJ. SOLANA(1) ΕΕ αριθ. L 81 της 2. 4. 1993 σ. 2, όπως τροποποιήθηκε από την ανταλλαγή επιστολών (ΕΕ αριθ. L 178 της 12. 7. 1994, σ. 76).(2) ΕΕ αριθ. L 330 της 21. 12. 1994, σ. 6.ANEXO I - BILAG I - ANHANG I - ΠΑΡΑΡΤΗΜΑ Ι - ANNEX I - ANNEXE I - ALLEGATO I - BIJLAGE I - ANEXO I - LIITE I - BILAGA I >ΘΕΣΗ ΠΗΝΑΚΑ>ΠΑΡΑΡΤΗΜΑ ΙΙα >ΑΝΑΦΟΡΑ ΣΕ ΦΗΛΜ>ΑΔΕΙΑ ΕΞΑΓΩΓΗΣ (προϊόντα ΕΚΑΧ) >ΑΡΧΗ ΓΡΑΦΗΚΟΥ>1. Εξαγωγέας (ονοματεπώνυμο, πλήρης διεύθυνση, χώρα)2. Αριθμός3. Έτος4. Ομάδα προϊόντων5. Παραλήπτης (ονοματεπώνυμο, πλήρης διεύθυνση, χώρα)6. Χώρα καταγωγής7. Χώρα προορισμού8. Τόπος και ημερομηνία φόρτωσης - Μεταφορικό μέσο9. Συμπληρωματικά στοιχεία10. Περιγραφή εμπορευμάτων - Κατασκευαστής11. Κωδικός ΣΟ12. Ποσότητα (1)13. Αξία fob (2)14. ΒΕΒΑΙΩΣΗ ΤΗΣ ΑΡΜΟΔΙΑΣ ΑΡΧΗΣ15. Αρμόδια αρχή (επωνυμία, πλήρης διεύθυνση, χώρα)τόπος ,(Υπογραφή)(Σφραγίδα)(1) Αναγράψατε το καθαρό βάρος (kg) καθώς και την ποσότητα εκφρασμένη στην οριζόμενη μονάδα μέτρησης, όταν αυτή είναι διαφορετική από το καθαρό βάρος.(2) Στο νόμισμα της σύμβασης πώλησης.>ΤΕΛΟΣ ΓΡΑΦΗΚΟΥ>>ΑΝΑΦΟΡΑ ΣΕ ΦΗΛΜ>ΠΑΡΑΡΤΗΜΑ ΙΙ β ΜΟΡΦΗ ΚΑΙ ΕΚΔΟΣΗ ΤΩΝ ΑΔΕΙΩΝ ΕΞΑΓΩΓΗΣ 1. i) Τα έντυπα των αδειών εξαγωγής έχουν διαστάσεις 210 Χ 297 mm. Το χαρτί που χρησιμοποιείται πρέπει να είναι λευκό χαρτί γραφής, διαβρεγμένο με κόλλα χωρίς μηχανικούς πολτούς, βάρους τουλάχιστον 25 g/m². Συντάσσεται στα αγγλικά. Σε περίπτωση που συμπληρώνεται ιδιοχείρως, οι καταχωρήσεις πρέπει να γίνονται με μελάνι και με κεφαλαία γράμματα. Αυτά τα έγγραφα μπορούν να περιλαμβάνουν περισσότερα αντίγραφα τα οποία πρέπει να φέρουν δεόντως αυτήν την ένδειξη. Εάν τα έντυπα περιλαμβάνουν περισσότερα αντίγραφα μόνο το πρώτο αποτελεί και το πρωτότυπο. Αυτό το αντίγραφο φέρει την ευκρινή ένδειξη πρωτότυπο και τα αντίγραφα την ένδειξη αντίγραφο. Μόνον το πρωτότυπο γίνεται δεκτό από τις αρμόδιες αρχές της Κοινότητας ως κατάλληλο να χρησιμοποιηθεί για τον έλεγχο των εξαγωγών στην Κοινότητα σύμφωνα με τις διατάξεις του συστήματος διπλού ελέγχου.ii) Κάθε έγγραφο φέρει τυποποιημένο αύξοντα αριθμό, έντυπο ή όχι, με τον οποίο μπορεί να προσδιορισθεί. Αυτός ο αριθμός αποτελείται από τα παρακάτω στοιχεία:- δύο γράμματα που προσδιορίζουν τη χώρα εξαγωγής ως εξής: RO,- δύο γράμματα που προσδιορίζουν το κράτος μέλος όπου προβλέπεται να πραγματοποιηθεί ο εκτελωνισμός, ως εξής:>ΘΕΣΗ ΠΗΝΑΚΑ>- ένα μονοψήφιο αριθμό που αναφέρεται στο έτος, και που αντιστοιχεί στο τελευταίο στοιχείο του αντίστοιχου έτους, δηλαδή 5 για 1995,- ένα διψήφιο αριθμό από 01 έως 99, που αντιστοιχεί στην εκάστοτε αρμόδια υπηρεσία έκδοσης του εγγράφου στη χώρα εξαγωγής,- έναν πενταψήφιο αριθμό ο οποίος αυξάνεται προοδευτικά από 00001 έως 99999 και παραχωρείται στο κράτος μέλος όπου προβλέπεται να γίνει ο εκτελωνισμός.2. Οι άδειες εξαγωγής μπορεί να εκδίδονται μετά την αποστολή των προϊόντων στα οποία αναφέρονται. Στις περιπτώσεις αυτές πρέπει να φέρουν την ένδειξη ότι έχουν εκδοθεί αναδρομικά δηλαδή «issued retrospectively».3. i) Σε περίπτωση κλοπής, απώλειας ή καταστροφής μιας άδειας εξαγωγής ο εξαγωγέας δύναται να ζητήσει από τις αρμόδιες αρχές που εξέδωσαν το έγγραφο να του χορηγήσουν αντίγραφο βάσει των παραστατικών εξαγωγής που βρίσκονται στην κατοχή του. Το αντίγραφο κάθε τέτοιου πιστοποιητικού φέρει την ένδειξη «duplicata» ή «duplicate».ii) Το αντίγραφο πρέπει να αναγράφει την ημερομηνία της αρχικής αδείας εξαγωγής.